Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa menia a dopĺňajú niektoré zákony 


	Predkladateľ (a spolupredkladateľ)

	Ministerstvo financií Slovenskej republiky, sekcia daňová a colná (MF SR)


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Smernica Rady (EÚ) 2020/262 z 19. decembra 2019, ktorou sa ustanovuje všeobecný systém spotrebných daní (prepracované znenie) (Ú. v. EÚ L 58, 27.2.2020) v platnom znení.

	Termín začiatku a ukončenia PPK
	Máj 2026

	Predpokladaný termín predloženia na pripomienkové konanie
	Jún 2026

	Predpokladaný termín začiatku a ukončenia ZP** 
	Máj 2026

	Predpokladaný termín predloženia na rokovanie vlády SR*
	August 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Hlavným dôvodom vypracovania predkladaného návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) je zlepšenie podnikateľského  prostredia a zefektívnenie výkonu správy dane v nadväznosti na podnety z aplikačnej praxe. 
Na základe podnetov z aplikačnej praxe sa návrhom zákona definuje, resp. precizuje pojem nakladania s predmetom spotrebnej dane, ktorého pôvod alebo spôsob nadobudnutia nevie akákoľvek osoba preukázať v súlade so zákonmi upravujúcimi spotrebné dane. V súvislosti s preukazovaním pôvodu predmetu spotrebnej dane sa precizujú aj ustanovenia upravujúce miestnu príslušnosť colného úradu, vznik daňovej povinnosti, povinnosť zaplatiť daň, postup colného úradu, správne delikty a priestupky.
Za účelom znižovania administratívnej záťaže sa navrhuje zefektívnenie výkonu daňového dozoru v prípade trvalej prítomnosti správcu dane v daňovom sklade pri výrobe liehu, zrušenie povinnosti uchovávať v prevádzkarni doklady o nákupe a predaji spotrebiteľského balenia liehu, úprava povinností vykonania daňovej kontroly pre správcu dane do zániku práva vyrubiť daň alebo oslobodenie od označovania kontrolnou známkou pre alkoholický nápoj v jednorazovom obale na nápoje z kovu. 
Okrem znižovania administratívnej záťaže, sa zavedením mimoriadnej daňovej povinnosti pre výrobky súvisiaci s tabakovými výrobkami (ITV) pri zmene sadzby, sleduje aj eliminácia ekologickej záťaže, ktorú osoby obchodujúce s ITV museli znášať pri plnení povinnosti zničenia nepredaných zásob v prípade ITV označených kontrolnou známkou prislúchajúcou starej sadzbe spotrebnej dane. 
Zároveň sa návrhom zákona precizuje inštitút malého výrobcu vína. Ide o špecifický režim, ktorého cieľom je podpora konkurencieschopnosti malých producentov uľahčením prístupu k predaju vlastnej produkcie na spoločnom trhu EÚ.
Návrhom zákona sa v zákone o dani z príjmov upravuje problematika daňových výdavkov a daňovej asignácie rodičom. 


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

[bookmark: _Hlk221877525]Zákony upravujúce spotrebné dane
· Realizovať úpravy zamerané na skvalitnenie zákonných mechanizmov, ako aj na spresnenie práv a povinností jednotlivých subjektov vyplývajúce zo zistení a poznatkov z aplikačnej praxe.
Upravuje sa pojem nakladania s predmetom spotrebnej dane, ktorého pôvod alebo spôsob nadobudnutia nevie akákoľvek osoba preukázať v súlade so zákonmi upravujúcimi spotrebné dane.
Umožňuje sa vrátenie dane z preukázateľne zdanených bezdymových tabakových výrobkov a výrobkov súvisiacich s tabakovými výrobkami, ktoré boli zničené colným úradom, ak o zničenie požiadal subjekt, ktorý za ne zaplatil daň a označil kontrolnou známkou.

· Vytvoriť právnu istotu pre daňové subjekty i správcu dane spresnením uložených povinností a požadovaných postupov.
Zavádza sa napr. pre FR SR povinnosť zverejňovať na svojom webovom sídle aktualizované zoznamy držiteľov povolení na obchodovanie a distribúciu bezdymového tabakového výrobku a výrobku súvisiaceho s tabakovými výrobkami.

· Spresniť kompetencie správcu dane pri zabezpečovaní, zaistení a likvidácii tovaru (predmetu dane), ktorý prepadol v prospech štátu.
Navrhuje sa, aby v prípade prepravy zaisteného alebo zabezpečeného alkoholického nápoja alebo alkoholického nápoja, ktorý sa stal majetkom štátu nebol správca dane povinný vystaviť elektronický dokument.
Zároveň sa upravuje aby povinnosť mať pri predaji spotrebiteľského balenia liehu v daňovom voľnom obehu povolenie na jeho predaj alebo oprávnenie na distribúciu sa nevzťahovala na správcu dane v prípadoch priameho predaja hnuteľných vecí (napr. v rámci daňového exekučného konania alebo speňažovania majetku štátu). Cieľom je odstrániť administratívnu prekážku pri zákonnom postupe správcu dane.

· Zefektívniť výkon daňového dozoru v prípade trvalej prítomnosti správcu dane v daňovom sklade.
Cieľom navrhovanej regulácie je okrem zvýšenia efektívnosti personálnej zložky colných úradov aj znižovanie prevádzkových nákladov podnikateľských subjektov, t. j.  dotknutému subjektu odpadnú povinnosti spojené so zabezpečením požiadavky na pracovné prostredie pre zamestnanca colného úradu.

· Spresniť práva a povinnosti právnických osôb a fyzických osôb v oblasti výroby, spracovania, prijímania, odosielania a skladovania vína.
Precizuje sa inštitút malého výrobcu vína. V súlade s európskou legislatívou sa členským štátom umožňuje oslobodiť malých výrobcov vína, ktorých produkcia nepresahuje 1 000 hl za vinársky rok, od požiadaviek spojených s režimom pozastavenia dane a s ním súvisiacim monitorovaním prepravy. Cieľom tejto úpravy je zníženie administratívnej záťaže a podpora konkurencieschopnosti malých producentov.
Zároveň sa upravujú podmienky oslobodenia od spotrebnej dane v prípade súkromnej výroby vína fyzickými osobami pre vlastnú spotrebu.

· Zjednotenie formulácií a úprava definície zloženia zábezpeky na daň, upustenia od zábezpeky na daň a daňovej spoľahlivosti daňových subjektov.
Navrhovanou úpravou sa spresňuje definícia zloženia zábezpeky na daň. Zároveň sa upravujú kritériá daňovej spoľahlivosti na účely zákonov upravujúcich spotrebné dane pre prevádzkovateľa daňového skladu. Úpravou podmienok daňovej spoľahlivosti sa posilňuje úroveň kontroly a prevencie pri správe dane.

· V nadväznosti na podnety z aplikačnej praxe, legislatívno-technické úpravy niektorých ustanovení zákonov.
Navrhovaným znením § 44an sa ustanovujú osobitné prechodné pravidlá súvisiace so vznikom mimoriadnej daňovej povinnosti pri ITV v nadväznosti na zavedenie novej sadzby spotrebnej dane a úpravu podmienok predaja ITV označených kontrolnou známkou so znakom pre platnosť sadzby dane „A“. Navrhuje sa, aby pri ITV, pri ktorých vznikla daňová povinnosť podľa § 19ab a ktoré neboli do 31. januára 2027 dodané alebo predané v rámci podnikania, vznikla 1. februára 2027 mimoriadna daňová povinnosť. Platiteľom dane bude osoba, u ktorej sa tento výrobok nachádza k 1. februáru 2027.

Zákon o dani z príjmov
S účinnosťou od 1.1.2027 sa prijímajú zmeny, ktoré spočívajú najmä v tom, že sa vypúšťa ustanovenie, podľa ktorého suma poskytnutej pomoci pri splácaní úveru na bývanie formou vrátenia časti zvýšenej splátky úveru na bývanie sa u bánk nezahŕňa do základu dane, t.j. bude daňovým výdavkom, spresňuje sa posudzovanie nedaňových výdavkov pri odobratých a zničených predmetoch spotrebnej dane a vykonávajú sa menšie legislatívno-technické úpravy. Zároveň sa zjednodušuje proces asignácie dane – daňovník podáva len jedno vyhlásenie aj pri poukázaní podielu dane pre rodiča a zavádza sa možnosť poukázať 2 % dane rodičovi aj pri spätnom priznaní dôchodku, vrátane podania dodatočného vyhlásenia za predchádzajúce roky. Súčasťou sú aj pravidlá pre opravy, lehoty a vrátenie neoprávnene poukázaných súm, ako aj prechodné ustanovenia účinnosti týchto zmien.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Subjekty podnikajúce v oblasti spotrebných daní a orgány finančnej správy.

Zákon o spotrebnej dani z alkoholických nápojov
Podnikateľské subjekty, ktoré obchodujú s alkoholickými nápojmi podľa zákona č. 530/2011 Z. z. 

Zákon o spotrebnej dani z minerálneho oleja
Podnikateľské subjekty, ktoré obchodujú s minerálnym olejom podľa zákona č. 98/2004 Z. z. 

Zákon o spotrebnej dani z tabakových výrobkov
Podnikateľské subjekty, ktoré obchodujú s tabakovými výrobkami podľa zákona č. 106/2004 Z. z. 

Zákon o spotrebnej dani z elektriny, uhlia a zemného plynu 
Podnikateľské subjekty, ktoré obchodujú s elektrinou, uhlím a zemným plynom podľa zákona č. 609/2007 Z. z.

Zákon o dani z príjmov
Platitelia dane, banky, subjekty v sektore spracovania tabaku a liehu, domácnosti.


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Návrh zákona
Nulový variant – zachovaním doterajšej právnej úpravy by neboli odstránené nezrovnalosti vyplývajúce z aplikačnej praxe pri správe spotrebných daní a dane z príjmov. Následok absencie navrhovaných zmien môže mať negatívny vplyv na efektívny výber predmetných daní. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

MF SR preskúma účelnosť návrhu zákona na základe podnetov orgánov finančnej správy vykonávajúcich správu daní a na základe podnetov subjektov podnikajúcich v oblasti spotrebných daní v súlade s bodom 10. Jednotnej metodiky na posudzovanie vybraných vplyvov (Ex post hodnotenie).
Zároveň v intenciách dostupných dát, bude MF SR v priebehu nasledujúceho roka monitorovať a vyhodnocovať identifikované vplyvy navrhovanej úpravy. Vyhodnocovanie účelnosti návrhu zákona bude vychádzať najmä z podnetov orgánov finančnej správy vykonávajúcich správu daní. Tieto podnety sú výsledkom zhrnutia aplikačných problémov navrhovaných, ako aj súčasných ustanovení zákonov o spotrebných daniach, ktoré vyplývajú z požiadaviek samotných podnikateľských subjektov. Pri hodnotení jednotlivých opatrení sa prihliada najmä na účel opatrenia, okruh dotknutých subjektov a celkový vplyv na podnikateľské prostredie za podmienky zabezpečenia riadneho výkonu správy daní. 


	


* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Verejnosť bola o príprave návrhu zákona informovaná prostredníctvom predbežnej informácie zverejnenej 
v informačnom systéme verejnej správy Slov-Lex (PI/2026/8) od 16. januára 2026 do 23. januára 2026. Následne sa k danej predbežnej informácii uskutočnili dňa 4. februára 2026 na pôde MF SR konzultácie so zástupcami APZD, AZZZ SR, Klub 500, PKS, RÚZ, SAPPO, SZZV, Úniou miest Slovenska a ZO SR.

Vzhľadom na to, že jednotlivé zákony upravujúce problematiku spotrebných daní sú postavené na rovnakých systémových princípoch a mechanizmoch správy dane, ako aj obdobných inštitútoch fungovania, je potrebné vykonať aj úpravy ostatných zákonov o spotrebných daniach, a to:
· zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákon č. 98/2004 Z. z.“), 
· zákona č. 106/2004 Z. z. o spotrebnej dani z tabakových výrobkov v znení neskorších predpisov (ďalej len „zákon č. 106/2004 Z. z.“) a 
· zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákon č. 609/2007 Z. z.“).
V súvislosti s legislatívnymi zmenami v zákonoch č. 106/2004 Z. z. a č. 530/2011 Z. z. sa upravuje aj zákon č. 595/2003 Z. z. o dani z príjmov v znení neskorších predpisov.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ministerstvo financií Slovenskej republiky, Sekcia daňová a colná, Odbor nepriamych daní,
Oddelenie spotrebných daní, Štefanovičova 5, 817 82 Bratislava 15
Ing. Marek Vaňo, e-mail: marek.vano@mfsr.sk; tel: 02/ 5958 3496
Ing. Michaela Jarošová; e-mail: michaela.jarosova@mfsr.sk; tel: 02/ 5958 3496
Ing. Zuzana Füleová; e-mail: zuzana.fuleova@mfsr.sk; tel: 02/ 5958 3492


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Inštitút finančnej politiky MF SR.
Údaje a kvantifikácie dopadov na IS poskytnuté Finančným riaditeľstvom Slovenskej republiky (FR SR).
Aplikačná prax MF SR a FR SR.


	13. Stanovisko Komisie na posudzovanie vybraných vplyvov z PPK č. 072/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada v doložke vybraných vplyvov upraviť a doplniť bod 2. Definovanie problému, bod 3. Ciele a výsledný stav a bod 8. Preskúmanie účelnosti.

Odôvodnenie: 
Časť Definovanie problému Komisia považuje za príliš všeobecnú a žiada ju dopracovať. V súčasnom znení sa problém redukuje najmä na všeobecné zlepšenie podnikateľského prostredia a zefektívnenie výkonu správy dane na základe aplikačnej praxe, avšak nie sú dostatočne konkrétne pomenované jednotlivé aplikačné problémy, ktoré návrh zákona reálne rieši. Z osobitnej časti dôvodovej správy pritom vyplýva, že ide napríklad o problémy pri preukazovaní pôvodu alkoholického nápoja, pri určovaní miestnej príslušnosti správcu dane, pri režime malého výrobcu vína, pri trvalej prítomnosti správcu dane v daňovom sklade alebo pri uchovávaní dokladov v prevádzkarni. Zároveň Komisia odporúča predkladateľovi, aby z uvedenej časti premiestnil informáciu o ostatných upravovaných právnych prepisoch do bodu 10. Poznámky. 

Pripomienka akceptovaná.
Odôvodnenie: Bod 2 doložky vybraných vplyvov bol upravený v zmysle pripomienky.

Časť Ciele a výsledný stav Komisia považuje takisto za príliš všeobecnú a žiada ju spresniť. Uvedené ciele sú formulované prevažne na úrovni všeobecných deklarácií o skvalitnení zákonných mechanizmov, právnej istote a zefektívnení daňového dozoru, avšak výsledný stav nie je vyjadrený dostatočne konkrétne. Z návrhu zákona pritom vyplýva, že výsledkom má byť napríklad zavedenie režimu malého výrobcu vína, zníženie administratívnej záťaže pri preprave tichého vína, spresnenie vzniku daňovej povinnosti pri nepreukázanom pôvode alkoholického nápoja či úprava pravidiel daňového dozoru a evidencie.

Pripomienka akceptovaná.
Odôvodnenie: Bod 3 doložky vybraných vplyvov bol upravený v zmysle pripomienky.

Časť Preskúmanie účelnosti Komisia považuje za nedostatočne spracovanú a žiada ju dopracovať. Uvedené znenie neobsahuje konkrétny termín preskúmania ani vecné a merateľné kritériá, na základe ktorých bude možné vyhodnotiť účinnosť a účelnosť navrhovanej právnej úpravy. V súčasnosti sa preskúmanie viaže len všeobecne na podnety orgánov finančnej správy a podnikateľských subjektov, čo Komisia nepovažuje za postačujúce. Komisia preto žiada bod 8 doplniť o konkrétny časový rámec a o kritériá preskúmania, napríklad vo vzťahu k administratívnej záťaži, počtu malých výrobcov vína, praktickému fungovaniu nových pravidiel pri preukazovaní pôvodu tovaru, výkonu daňového dozoru a uplatňovaniu nových evidenčných a registračných povinností.

Pripomienka čiastočne akceptovaná.
Odôvodnenie: Bod 8 doložky vybraných vplyvov bol čiastočne upravený v zmysle pripomienky. Vzhľadom na rozdielnu povahu navrhovaných opatrení, stanoviť presné kritériá, na základe ktorých bude možné preskúmať účelnosť návrhu zákona, je s odvolaním sa na nedostatok relevantných informácií, nemožné. V zmysle uvedeného predkladateľ materiálu považuje za rozhodujúce práve informácie pochádzajúce z aplikačnej praxe, kedy sa pri hodnotení jednotlivých opatrení prihliada najmä na účel opatrenia, okruh dotknutých subjektov a celkový vplyv na podnikateľské prostredie za podmienky zabezpečenia riadneho výkonu správy daní.

K vplyvom na podnikateľské prostredie
Komisia žiada predkladateľa o doplnenie kvantifikácie odhadovaných nákladov a úspor pre všetky regulácie uvedené v Analýze vplyvov na podnikateľské prostredie, pri ktorých je to relevantné a možné. 

Odôvodnenie:  Vplyv regulácií, pri ktorých sa napr. zvyšujú administratívne povinnosti, je potrebné kvantifikovať podobne ako už vyčíslené vplyvy ostatných regulácií v pripravovanom materiály. V niektorých prípadoch bolo v analýze uvedené, že nie je možné určiť počet dotknutých subjektov. V týchto prípadoch Komisia odporúča vychádzať z odhadu počtu subjektov, pričom by za dotknuté subjekty boli považované všetky subjekty, ktoré môžu regulácie ovplyvniť. V niektorých prípadoch je taktiež možné vychádzať z historických údajov o počte subjektov, ktoré boli reguláciou v minulosti ovplyvnené.

V prípadoch, keď kvantifikácia nie je možná, Komisia odporúča doplniť podrobnejší kvalitatívny opis predpokladaných vplyvov predloženého materiálu na podnikateľské prostredie, vrátane možných dopadov na malé a stredné podniky (MSP).

Pripomienka čiastočne akceptovaná.
Odôvodnenie: Predkladateľ v časti 3.4 analýzy vplyvov na podnikateľské prostredie doplnil v reguláciách č. 6, 10, 12 až 15 dostupné informácie o počte dotknutých subjektov, resp. ďalší popis v regulácii č. 7 v zmysle pripomienky. Zároveň bolo v analýze doplnené, že žiadna z identifikovaných regulácií nemá výrazný negatívny vplyv na malé a stredné podniky. 

Komisia žiada predkladateľa pri regulácii č. 10 v časti 3.4. analýzy o doplnenie bližších informácií k stanoveniu výšky pokút.
Odôvodnenie:  Je potrebné doplniť informácie, podľa ktorých boli určené minimálne a maximálne výšky pokút pri správnych deliktoch. Týka sa to predovšetkým navrhnutej maximálnej výšky pokuty v § 70 ods. 2 písm. a) zákona č. 530/2011 Z. z. o spotrebnej dani z alkoholických nápojov, ktorá je neporovnateľne vyššia ako zvyšné dve maximálne výšky pokút.
 
Pripomienka akceptovaná.
Odôvodnenie: Regulácia č. 10 v časti 3.4. analýzy vplyvov na podnikateľské prostredie bola upravená v zmysle pripomienky.  Primárnym cieľom regulácie je zosúladenie systematiky ukladania pokút s ostatnými zákonmi o spotrebných daniach. 

V rámci vyhodnotenia medzirezortného pripomienkového konania predkladateľ akceptoval uplatnené zásadné pripomienky k pôvodne navrhovanej maximálnej výške pokuty v § 70 ods. 2 písm. a) zákona č. 530/2011 Z. z. a pôvodne navrhovaná úprava k zjednoteniu výšky a spôsobu ukladania sankcií (pôvodná regulácia č. 10 v časti 3.4. analýzy vplyvov na podnikateľské prostredie) bola z návrhu zákona vypustená. 

Ku goldplatingu (všeobecne)
Komisia sa domnieva, že transpozíciou čl. 48 (Malí výrobcovia vína) smernice Rady (EÚ) 2020/262 z 19. decembra 2019, ktorou sa ustanovuje všeobecný systém spotrebných daní (prepracované znenie) (Ú. v. EÚ L 58, 27.2.2020) v platnom znení, ktorý predstavuje dobrovoľnú transpozíciu, dochádza ku goldplatingu. Komisia preto požaduje náležite vyplniť stĺpce 9 a 10 tabuľky zhody, rozšíriť tabuľku zhody o „Vyjadrenie k opodstatnenosti goldplatingu a jeho odôvodnenie“. Túto pripomienku Komisia primerane vzťahuje aj na siedmy bod doložky vybraných vplyvov.

Pripomienka neakceptovaná.
Odôvodnenie: Legislatívna úprava malého výrobcu vína je v platnom znení zákona č. 530/2011 Z. z. zavedená v § 63 ods. 2. Súčasný návrh predmetnú úpravu precizuje tak, aby nemusel spĺňať prísnejšie a administratívne náročnejšie kritériá vyplývajúce pre prevádzkovateľa daňového skladu alebo schváleného odosielateľa. Ide o transpozíciu čl. 48 smernice 2020/262 dobrovoľnú nielen pre predkladateľa, ale aj pre malého podnikateľa, ktorého úprava zvýhodňuje a poskytuje mu väčšiu právnu istotu než platné znenie ustanovenia.  Nekladie sa na neho dodatočná administratívna záťaž, práve naopak postupy sa zjednodušujú a vytvára sa pre malých podnikateľov iba možnosť voľby. Prekladateľ návrhu zákona je v nadväznosti na uvedené toho názoru, že predmetnou legislatívnou úpravou nedochádza ku goldplatingu.


	14. Stanovisko Komisie na posudzovanie vybraných vplyvov zo záverečného posúdenia č. 119/2026 (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☒  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K vplyvom na podnikateľské prostredie
Komisia odporúča predkladateľovi dopracovať Analýzu vplyvov na podnikateľské prostredie.

Odôvodnenie: Z vlastného materiálu vyplývajú ďalšie vplyvy na podnikateľské prostredie, ktoré nie sú predmetom analýzy. Konkrétne § 9 ods. 12 - doplnenie výnimky z povinnosti označiť spotrebiteľské balenie tabakových výrobkov kontrolnou známkou a § 44aj ods. 20 a 21 - povinnosť oznámenia o množstve nepredaných výrobkov colnému úradu a požiadanie o ich zničenie.

Pripomienka čiastočne akceptovaná.
Uvedený vplyv k § 9 ods. 12 písm. q) zákona č. 106/2004 Z. z. bol doplnený do analýzy vplyvov na podnikateľské prostredie ako regulácia č. 19 v časti 3.4.
K § 44aj ods. 20 a 21 zákona č. 106/2004 Z. z. predkladateľ uvádza, že v nadväznosti na úpravu dopredaja ITV, ktorá sa mení v porovnaní s úpravou zavedenou zákonom č. 233/2024 Z. z. a je uvedená v § 44an, je potrebné osamostatniť úpravu týkajúcu sa BTV, ktorým je žuvací a šnupavý tabak. Dotknuté subjekty majú už dnes dané povinnosti voči správcovi dane pri zmene sadzby spotrebnej dane.

Ku goldplatingu (všeobecne)
Komisia upozorňuje, že v dôsledku nepredloženia tabuliek zhody k predkladanému návrhu zákona nie je možné posúdiť existenciu goldplatingu.

Predkladateľ je toho názoru, že v predkladanom návrhu zákona nedochádza ku goldplatingu, a to aj napriek zmenám vykonaným v rámci vyhodnotenia medzirezortného pripomienkového konania.

Pripomienka APZD a AZZZ k čl. I, novelizačnému bodu 19 (§ 16). 
Predkladateľ akceptoval pripomienku zaslanú v rámci záverečného posúdenia a požadovanú informáciu doplnil do osobitnej časti dôvodovej správy k novelizačnému bodu 23 v čl. I, bodu 42 v čl. IV a k bodu 63 v čl. V návrhu zákona.

